Euroopa Liidu Teataja L 141 , 24/05/1974 Lk 0019 - 0019

Soomekeelne eriväljaanne: Peatükk 3 Köide 6 Lk 0005

Kreekakeelne eriväljaanne: Peatükk 03 Köide 10 Lk 0220

Rootsikeelne eriväljaanne: Peatükk 3 Köide 6 Lk 0005

Hispaaniakeelne eriväljaanne: Peatükk 03 Köide 7 Lk 0214

Portugalikeelne eriväljaanne Peatükk 03 Köide 7 Lk 0214



Komisjoni direktiiv, 2. mai 1974, milles sätestatakse eritingimused, mis käsitlevad tuulekaera esinemist söödakultuuri- ja teraviljaseemnes (74/268/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 14. juuni 1966. aasta direktiive söödakultuuride seemne turustamise kohta [1] ja teraviljaseemne turustamise kohta, [2] viimati muudetud nõukogu 11. detsembri 1973. aasta direktiiviga, [3] eriti nende artiklit 11, ning arvestades, et: eespool nimetatud direktiivides sätestatakse hälbed tuulekaera esinemise puhul söödakultuuri- ja teraviljaseemnes; kõnealused hälbed tunduvad teatavate nõuetega võrreldes liiga kõrged, seepärast nähakse eespool nimetatud direktiividega ette täiendav tähistamine seemne puhul, mis vastab tuulekaera esinemist käsitlevatele eritingimustele; sellega seoses sätestatud eritingimused vastavad eespool nimetatud nõuetele ning kõnealustes eritingimustes võetakse samuti arvesse seemne tootmise ja kontrollimise võimalusi; käesoleva direktiiviga ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Liikmesriigid annavad taotluse korral välja söödakultuuride seemne turustamist käsitleva direktiivi artikliga 11 ette nähtud ametliku sertifikaadi a) seemnete puhul, mis on vähemalt nisutera suurused, kui eespool nimetatud direktiivi artikli 7 sätete kohaselt võetud vähemalt 500 grammises proovis ei esine ametliku kontrollimise ajal tuulekaera; b) seemnete puhul, mis on nisuterast väiksemad, - kui põllukultuuris ei esine eespool nimetatud direktiivi I lisa sätete kohaselt tehtava ametliku põldtunnustamise ajal tuulekaera ning kui eespool nimetatud direktiivi artikli 7 sätete kohaselt võetud vähemalt 100 grammises proovis ei esine ametliku kontrollimise ajal tuulekaera või - kui eespool nimetatud direktiivi artikli 7 sätete kohaselt võetud vähemalt 300 grammises proovis ei esine ametliku kontrollimise ajal tuulekaera. Artikkel 2 1. Liikmesriigid annavad välja teraviljaseemne turustamist käsitleva direktiivi artikliga 11 ette nähtud ametliku sertifikaadi, - kui põllukultuuris ei esine eespool nimetatud direktiivi I lisa sätete kohaselt tehtava ametliku põldtunnustamise ajal tuulekaera ning kui eespool nimetatud direktiivi artikli 7 sätete kohaselt võetud vähemalt ühekilogrammises proovis ei esine ametliku kontrollimise ajal tuulekaera või - kui eespool nimetatud direktiivi artikli 7 sätete kohaselt võetud vähemalt kolmekilogrammises proovis ei esine ametliku kontrollimise ajal tuulekaera. Artikkel 3 Liikmesriigid võivad sätestada, et ametlik sertifikaat antakse välja üksnes ühel artikli 1 punktiga b ja artikliga 2 ettenähtud kahest juhust. Artikkel 4 Liikmesriigid jõustavad käesoleva direktiivi järgimiseks vajalikud õigusnormid hiljemalt 1. juulil 1974. Liikmesriigid teatavad sellest viivitamata komisjonile, mis teavitab sellest teisi liikmesriike. Artikkel 5 Käesolev direktiiv on adresseeritud liikmesriikidele. Brüssel, 2. mai 1974 Komisjoni nimel president François-Xavier Ortoli [1] EÜT 125, 11.7.1966, lk 2298/66. [2] EÜT 125, 11.7.1966, lk 2309/66. [3] EÜT L 356, 27.12.1973, lk 79. --------------------------------------------------